U PET GRADOVA SRBIJE TOKOM OKTOBRA PUTUJUĆA IZLOŽBA

Naša istorija, naša sećanja

*Izložbu je realizovao Francuski institut u Srbiji, uz podršku Mission du centenaire (Pariz) i Schneider Electric Srbija, u saradnji sa gradskim upravama, arhivima i muzejima gradova Beograd, Knjaževac, Leskovac, Negotin, Niš, Pirot, Prokuplje, Vranje, Zaječar

*U Nišu će izložba biti postavljena od 20 do 24. oktobra s tim da je svečano otvaranje predviđeno u 12 sati, u Oficirskom domu                                          

 Francuski institut u Srbiji, u partnerstvu sa Schneider Electric, predstaviće, počev od sutra, u raznim gradovima Srbije, putujuću izložbu „Naša istorija, naša sećanja“. Izložba je posvećena sećanju na oslobođenje Srbije u jesen 1918. od strane Istočne armije, kao i  porodičnim sećanjima, koja žive i posle jednog veka, na solidarnost srpskih i francuskih vojnika i civila u Prvom svetskom ratu.

Protekao je jedan vek otkada je proboj Solunskog fronta omogućio savezničkim trupama Istočne armije,  napredovanje ka Dunavu i Jadranu, kao i oslobađanje Srbije, teško stradale u ratu.

Osećanja koja bude besede o oslobađanju Srbije od strane Istočne armije, sa francuskim i srpskim trupama u prvim redovima, ostaju u srcu zajedničkog sećanja, koje čuvaju mnogi srpski gradovi.

I nakon sto godina, mnogo je srpskih porodica koje neguju uspomenu na one koji su se borili za slobodu, na frontu ili u pozadini. Brojne su priče koje svedoče o poseboj solidarnosti francuskih i srpskih civila i vojnika u to ratno doba.

Ova izložba vraća u te istorijske dane i donosi svedočanstva građana Srbije koji su se odazvali pozivu Francukog instituta u Srbiii i pristali da podele priče i uspomene čuvane u njihovim porodicama kroz generacije. Svedočanstva su prikupljana od marta do juna 1918. i biće predstavljena na društvenim mrežama Francuskog instituta. Mnoga od njih uvrštena su u ovu izložbu.

Izložbu je realizovao Francuski institut u Srbiji, uz podršku Mission du centenaire (Pariz) i Schneider Electric Srbija, u saradnji sa gradskim upravama, arhivima i muzejima gradova Beograd, Knjaževac, Leskovac, Negotin, Niš, Pirot, Prokuplje, Vranje, Zaječar.

Izložba će u oktobru 2018. biti predstavljena u pet gradova Srbije. Prvo  otvaranje je 3. oktobra u Pirotu, u Prokuplju  od 7 do 10. oktobara, Leskovcu od 12 do 18. oktobara. U Nišu će izložba biti postavljena od 20 do 24. oktobra s tim da je svečano otvaranje predviđeno,  20. oktobra u 12 sati, u Oficirskom domu, a nakon toga, postavka se seli u Knjževac gde će zainteresovani moći da je posete od 26 do 29. oktobra.

J. M.

(Projekat “Nišlije se uključuju u olučivanje” sufinansiran iz budžeta grada Niša)